फरीदाबाद। सूरजकुंड रोड स्थित श्री सिद्धदाता आश्रम में जनहित सेवा चेरिटेबल ट्रस्ट को लेकर शनिवार को फिर दो भाई आमने सामने दिखाई दिए। दोनों एक-दूसरे पर न्याय-अन्याय के आरोप लगा रहे थे। सुबह से दोपहर तक हंगामा चलता रहा। सूचना मिलने पर पुलिस प्रशासन मौके पर पहुंचा और मामले को शांत कराया।
हालांकि इस दौरान आश्रम में निजी सुरक्षाकर्मी तैनात करा दिए गए। इस हंगामे के बीच आश्रम में आने वाले भक्तों को खासी परेशानी का सामना करना पड़ा। पुलिस भी आश्रम में चार से पांच घंटे तक डटी रही। फिलहाल दोनों पक्षों के बीच मामले को शांत करा दिया गया। पुलिस ने इस मामले में कार्रवाई को लेकर तर्क दिया कि ट्रस्ट की सदस्यता को लेकर दोनों भाइयों में अदालत में मामला विचाराधीन है। जब तक अदालत कोई निर्णय नहीं देती, तब तक यथास्थिति रहनी चाहिए।
क्या है मामला
सिद्धदाताआश्रम से संचालित जनहित सेवा चेरिटेबल ट्रस्ट को लेकर आश्रम के पीठाधीश्वर पुरुषोत्तमाचार्य उर्फ प्रह्लाद शर्मा का अपने छोटे भाई मधुसूदनाचार्य उर्फ महेंद्र शर्मा के बीच ट्रस्टी होने को लेकर विवाद चल रहा है। आरोप है महेंद्र शर्मा को ट्रस्टी पद से हटा दिया था। महेंद्र शर्मा न्यायालय में चले गए। अब यह मामला अदालत में विचाराधीन है। आठ जनवरी को मामले में सुनवाई होनी है। इस बीच महेंद्र शर्मा उर्फ मधुसूदनाचार्य अपने साथ कुछ निजी सुरक्षाकर्मियों को लेकर आश्रम पहुंच गए। इनके पहुंचने के बाद आश्रम में खलबली मच गई। वहां दोनों भाई आमने-सामने हुए। हंगामे के दौरान इनकी बहन भी आश्रम परिसर में गईं। हंगामे की सूचना पुलिस को मिली तो झगड़े की आशंका के चलते बड़ी संख्या में पुलिस बल मौके पर पहुंच गया। माहौल बिगड़ते देख पुलिस महेंद्र शर्मा उनके साथ आए लोगों को लेकर सेक्टर-46 चौकी पहुंच गई। वहां पुलिस ने दोनों पक्षों से कहा कि जब तक यह मामला अदालत में विचाराधीन है, कोई भी पक्ष किसी तरह का कदम नहीं उठाएगा।
मुख्य मुद्दा गुरु मां को आम भक्तों से मिलाए जाने का है। इस ट्रस्ट में मैं, मेरे भाई मेरी मां मुख्य ट्रस्टी हैं। हम लोग चाहते हैं कि गुरु मां को आम भक्तों से मिलने दिया जाए। ऊपरी अदालत निचली अदालत ने हमारे हक में फैसला दिया है। इसलिए हमने निजी सुरक्षाकर्मी तैनात करने की कोशिश की है। -महेंद्र शर्मा उर्फ मधुसूदनाचार्य, ट्रस्टी, जनहित सेवा चेरिटेबल ट्रस्ट।
अभी पूरी तरह फैसला नहीं आया है
यह मामला अदालत में विचाराधीन है। अभी पूरी तरह फैसला नहीं आया है। महेंद्र शर्मा ने जबरदस्ती की है। निजी सुरक्षाकर्मी तैनात करने की कोशिश की है। पुलिस को हमारी तरफ से लिखित शिकायत दी गई है। पुलिस अपनी कार्रवाई कर रही है। -डीसी तंवर, महासचिव एवं प्रवक्ता, जनहित सेवा चेरिटेबल ट्रस्ट।
5 जुलाई को भी हुआ था झगड़ा
इसमामले में 5 जुलाई को भी दोनों भाइयों के बीच ट्रस्ट को लेकर विवाद हुआ था। तब भी इस मामले में दोनों पक्षों की तरफ से पुलिस में शिकायत देकर क्रास केस दर्ज कराया गया था।
अरबों की संपत्ति का खेल
यूंतो सिद्धदाता आश्रम जनहित सेवा चेरिटेबल ट्रस्ट के अधीन संचालित है। इसमें मुख्य रूप से सात ट्रस्टी हैं। प्रह्लाद शर्मा, महेंद्र शर्मा, इनकी मां और चार भक्त शामिल हैं। मौजूदा समय में ट्रस्ट के अधीन आश्रम की अरबों की संपत्ति है। अब भक्त ही ये कहने लगे हैं कि आश्रम में जो भी गतिविधि चल रही हैं, वे सब आश्रम की अरबों रुपए की संपत्ति को लेकर हैं। ट्रस्ट की गतिविधि में बिगड़े माहौल को लेकर जल्द ही एक जनहित याचिका रजिस्ट्रार कार्यालय और पंजाब एवं हरियाणा उच्च न्यायालय में दायर करने जा रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva